Nice Stupid Playground

Nice Stupid Playground (digayakan sebagai nicestupidplayground atau diringkaskan sebagai NSP) merupakan sebuah  kumpulan rock Malaysia  alternatif dari Kuching, Sarawak. Kumpulan ini telah mengeluarkan banyak lagu untuk kompilasi popular di bawah beberapa label, termasuk Positive Tone, tetapi juga berjaya mengeluarkan sendiri album penuh pada tahun 2006, serta satu di bawah Positive Tone pada tahun 2000. Mereka mencapai kejayaan meluas menerusi lagu "Bedroom Window", yang dimuatkan dalam album kompilasi Boys & Girls 1+1=3 yang telah menerima pelbagai anugerah, serta penyertaan dalam runut bunyi untuk filem Chinese Box.

Sejarah
Ditubuhkan pada tahun 1992 di Kuching, Sarawak, ahli asal Nice Stupid Playground terdiri daripada Charles Rossem, Keith, Julian, Ambrose Peter dan Austin Wen. 

Ahli-ahli asal ini sempat merakam demo pertama mereka, Of Course We Didn't sebelum tiga daripada mereka mengundurkan diri. Keith, Ambrose dan Austin mengundur diri dari kumpulan itu untuk melanjutkan pelajaran mereka. Pada 1993, Nice Stupid Playground telah mengambil Ricky untuk menyertai kumpulan mereka. Pada tahun yang sama juga, mereka terlibat dalam satu kompilasi yang diberi nama Just Eat This (kompilasi indie Kuching sebelum Miaow City Attack!) dimana ia menandakan pengembangan arena muzik indie di Kuching pada ketika itu, dalam kompilasi itu terdapat nama-nama band underground seperti Insane, Groover's Lum, Rocket Flower, Cornflakes dan Mr. Wilson's Garden. Demo kedua mula menyusul dengan tajuk My Life Is My Parent's Biggest TV. Pada 1994, Nice Stupid Playground telah mengambil John sebagai pemain bes, membolehkan Ricky bermain gitar kedua untuk kumpulan tersebut. 

Pada 1996, Abdul Aziz Sahal telah mengambil alih tugas Julian sebagai pemain dram dan merakamkan satu lagi demo berjudul ThirtyZeroEight dan pada tahun yang sama, John memberikan demo itu kepada Paul Moss dan akhirnya mereka bernaung dibawah naungan Positive Tone.

Dalam waktu itu, Nice Stupid Playground mengeluarkan album komplilasi bersama artis indie lain dari Semenanjung Malaysia (termasuk Nita Hamzah, OAG dan Juliet The Orange) bertajuk Boys & Girls 1+1=3 (1996). Menerusi kompilasi ini, mereka menyanyikan lagu bertajuk "Bedroom Window", yang dipilih sebagai runut bunyi filem Chinese Box (1997). Album sulung mereka, My Life Is My Parents Biggest Television dikeluarkan pada 18 Februari 2000 dengan "Stereo Girl" dikeluarkan sebagai single utama. Pada 2002, Ricky mengundur diri bagi menumpukan perhatian kepada kerjaya beliau dan akhirnya menubuhkan satu lagi indie band bernama The Drives di Kuching. Nice Stupid Playground telah mengambil Ben untuk bermain dram dimana posisi Ricky telah diambil alih oleh Aziz, mereka kemudian meninggalkan Positive Tone pada 2003 untuk bergerak sendiri.

Seterusnya pada tahun 2005, Nice Stupid Playground membuat penambahan dalam ahli kumpulan mereka dengan memasukkan Winelfie di posisi gitar dan setahun kemudian, mereka muncul dengan album studio kedua, A Beautiful Life (2006) yang diterbitkan sendiri tanpa mana-mana syarikat rakaman. Ahli kumpulan ini kemudian membawa haluan masing-masing seperti menyara keluarga dan sebagainya namun Aziz dan Bendy telah menyertai satu band indie yang diberi nama Relay yang juga dianggotai oleh Alim dan Ayeen yang sebelum ini pernah menyertai The Times pada tahun 2003 hingga 2010. Pada tahun 2019, mereka membuat pertemuan semula dan mengadakan konsert di Location X di Kuching, Sarawak.

 Ahli kumpulan 
 Charles Rossem - vokal
 John Boniface - bes
 Abdul Aziz Sahal - gitar
 Danny Jopie - dram
 Winelfie Alwi - gitar
 Adrian Ed - gitar

Diskografi

Demo
 Tajuk Butiran album Of Course We Didn't Dikeluarkan: 1993
 Label: Independent
 Format: Kaset My Life is My Parents Biggest TV Dikeluarkan: 1995
 Label: Independent
 Format: Kaset Girlfriday Dikeluarkan: 1997
 Label: Independent
 Format: Kaset ThirtyZeroEight Dikeluarkan: 1997
 Label: Independent
 Format: Kaset

Album kompilasi
 Tajuk Butiran album Just Eat This Dikeluarkan: 1993
 Label: Independent
 Format: kaset Boys & Girls 1+1=3 Dikeluarkan: 1 Januari 1996
 Label: Positive Tone, EMI
 Format: CD, kaset Radio Friendly Song Dikeluarkan: 2005
 Label: Independent
 Format: CD, kaset

Album studio
 Tajuk Butiran album My Life Is My Parents Biggest Television Dikeluarkan: 18 Februari 2000
 Label: Positive Tone, EMI
 Format: CD, kaset A Beautiful Life Dikeluarkan: 10 Mac 2006
 Label: Independent
 Format: CD, kaset

Lagu dan single
 Tajuk Tahun "Bedroom Window" 1996 "Stereo Girl" 2000 "Girl Friday" "Beautiful Life" 2006

Rujukan

Bacaan lanjut


 Pautan luar 

 Nice Stupid Playground di Discogs
 Nice Stupid Playground di AllMusic
 Nice Stupid Playground di Last.fm

Nice Stupid Plaground
Kategori:Kumpulan muzik ditubuhkan pada tahun 1992
Kategori:Kumpulan muzik dibubarkan pada tahun 2008
Kategori:Artis Positive Tone